Potrivit Inspectoratului judeţean pentru Situaţii de Urgenţă (ISU), în contextul avertizării meteorologice de cod galben de vânt, care a fost emisă pentru judeţul Sibiu, până în acest moment pompierii au fost solicitaţi să intervină în cazul mai multor copaci prăbuşiţi, dar şi pentru îndepărtarea unor ţigle în pericol de cădere.
Astfel, s-a acţionat pentru degajarea unui copac căzut pe strada Dr. Dimitrie Bagdazar din municipiul Sibiu. Nu au fost înregistrate pagube materiale.
În Parcul Cetăţii un copac a căzut pe firele de curent. Copacul a fost degajat.
Pe strada Semaforului pompierii au intervenit pentru îndepărtarea unor ţigle în pericol de cădere şi degajarea unor bucăţi de ţiglă căzute. O maşină parcată a fost avariată.
Şi pe strada Negoveanu din Sibiu s-a acţionat pentru degajarea unui copac căzut.